
E L Ő T E R J E S Z T É S

Sülysáp Nagyközség Önkormányzata Képviselő-testületének
2011. október 20-án tartandó munkaterv szerinti ülésére

11. napirendhez

Tárgy: Rákóczi út végén található 1247-1252 hrsz-ok vonatkozásában TRT módosítása
Tisztelt Képviselő-testület!
2011. június-július hónapok során felkerestek a tárgyban megjelölt ingatlanok tulajdonosai és észrevételezték, hogy a Rákóczi út végében található új Lf-1 jelű lakóövezet került kialakításra, azonban az utca másik oldalán található (általuk birtokolt) terület az átsorolásból kimaradt. Az elmúl hónapokban több megbeszélésre került sor, a mintegy 1,5-2 HA nagyságú terület tulajdonosaival, melyek közül az egyiken részt vett Kecser István a PTÜB elnöke is. Egybehangzóan arról biztosítottuk az érintetteket, hogy elviekben támogatjuk kezdeményezésüket. 
Ezt követően a terület felhasználására vonatkozó konkrét rajzot készítettek, valamint a mellékletben található levélben, írásban is megerősítették szándékukat. 

Az érintett terület lakóövezetté alakítása mindenképpen támogatható, azonban jogos kérdésként merül fel, hogy ezt az apró módosítást a TRT-ben érdemes-e önállóan kezelni, vagy érdemes inkább bevárni egyéb módosítási igényeket, és csak a későbbiekben indítani a terület módosításának besorolását. További szempontként meg kell említeni, hogy a 2010. évben elfogadott TRT módosítása során a zöldfelületi mutató elvárt szinten tartása már így is komoly nehézségekbe ütközött, így nem kizárt, hogy az újabb lakóterület kijelöléssel e téren komoly nehézségekbe ütközünk. 

A fent megfogalmazott aggályokkal szemben kell elmondani, hogy a tulajdonosok között tapasztalható egységes szándék és az ügy sürgetése a kérés támogatása mellett szól. 

Az előzőekben felsorolt, az ügy támogatásával szemben, illetve támogatása mellett felsorolt érvek alapján javaslom a tisztelt képviselő-testületnek, hogy támogassa az érintett terület átminősítését azzal a kikötéssel, hogy a TRT módosítási eljárás elindítása előtt a polgármesteri hivatal külön vizsgáltassa meg a zöldfelületi mutató tarthatóságát az illetékes szakhatóságnál, és a hatóság támogató válasza esetén az ügy kerüljön vissza a PTÜB majd a képviselő-testület elé.
…/2011. (X. 20.) ÖKT határozati javaslat

Sülysáp Nagyközség Önkormányzatának Képviselő-testülete úgy határoz, hogy 
1.
1247-1252 hrsz-ú területek TRT-ben történő átminősítését Lf-1-be elvileg támogatja
2.
a TRT módosítás előtt külön megvizsgáltatja a zöldfelületi mutató tarthatóságát,
3.
a természetvédelmi hatóság támogató válasza esetén az ügyet mind bizottsági, mind képviselő-testületi szinten újra tárgyalja,

4.
felkéri a polgármestert és a jegyzőt a szükséges intézkedések megtételére.
Határidő: azonnal

Felelős: polgármester
Sülysáp, 2011. október 13.

Horinka László s.k.

polgármester

